**Հավելված 4**

**Խնդիրների առաջնահերթությունների որոշման օրինակելի տարբերակ**

«Մասնակցային բյուջետավորման» (ՄԲ) գործընթացի կարևոր բաղադրիչներից մեկը, դա բնակիչների կողմից համայնքի խնդիրները վեր հանելու և դրանց առաջնահերթությունները որոշելու գործընթացն է: Խնդիրների դասակարգումը ըստ առաջնահերթությունների նպատակ ունի հստակեցնել, թե բնակիչների գնահատմամբ որ խնդիրները պետք է ավելի առաջնահերթ լուծվեն:

Համայնքային խնդիրների մեծաթիվ լինելու պարագայում, այս գործընթացը հատկապես կարևորվում է, քանի որ ՏԻՄ-երի կողմից հստակ սահմանվում է ֆինանսական միջոցների այն չափաբաժինը, որի շրջանակներում պետք է իրականացվեն ՄԲ գործընթացի արդյունքում մշակված ծրագրերը:

Ստորև առաջարկվում է բնակիչների մասնակցությամբ, իրենց իսկ կողմից բարձրացված խնդիրները, ըստ առաջնահերթությունների դասակարգելու մեթոդի օրինակելի տարբերակը:

1. Սահմանվում են այն չափանիշները, որոնք պետք է կիրառվեն խնդիրների առաջնահերթությունները գնահատելու համար:

Բնակիչների կողմից գնահատման չափանիշները և դրանց քանակը որոշելիս, անհրաժեշտ է հաշվի առնել տվյալ համայնքում այդ չափանիշների կարևորությունը, ինչպես նաև խնդիրները հնարավորինս հստակ և օբյեկտիվ գնահատելու անհրաժեշտությունը:

**Ծրագրերի գնահատման օրինակելի չափանիշների ցանկ**

|  |
| --- |
| Հանրության աջակցություն  |
| Իրագործելիություն |
| Ուղղակի և անուղղակի շահառուների թիվ |
| Հարատևություն (կենսունակություն) |
| Ազդեցություն սոցիալական խոցելի խմբերի վրա, աղքատության նվազեցում |
| Ազդեցություն ներգաղթի կամ արտագաղթի վրա  |
| Հիմնական միջոցների (ենթակառուցվածքների) պահպանում |
| Ազդեցություն շրջակա միջավայրի վրա |
| Բնակչության սոցիալական պայմանների բարելավում |
| ՏԻՄ-երի լիազորություններին համապատասխանություն |
| Համայնքի նպատակներին համապատասխանություն |
| Ծառայությունների մատչելիության (հասանելիության) ապահովում |
| Ծառայությունների մատուցման արդյունավետության բարձրացում |

1. Խնդիրների առաջնահերթությունները որոշվում են 0-10 բալային համակարգով, որտեղ յուրաքանչյուր բարձրացված խնդրի համար կիրառվում են, բոլոր ընտրված չափանիշները և գնահատվում միավորներով: Յուրաքանչյուր խնդրին տրված միավորները ամփոփվում են և դասակարգվում են ըստ նվազման, որտեղ ամենաբարձր միավոր հավաքած խնդիրը համարվում է ամենաառաջնահերթը: Միավորների նվազման հետ նվազում են նաև խնդիրների առաջնահերթությունները:

**Խնդիրների առաջնահերթությունների որոշման օրինակ**

|  |  |  |  |
| --- | --- | --- | --- |
| **Հ/հ** | **Խնդիրը** | **Գնահատման չափանիշներ (0-10 բալ)** | **Առաջնահերթու-թյունը** |
| **Շահառուների թիվը** | **Հանրության աջակցությունը** | **Իրագործելիությունը** | **Ընդամենը (բալ)** |
| 1. | Ժամանցի կենտրոնի անմխիթար վիճակ | 8 | 9 | 8 | 25 | 1 |
| 2. | Խաղահրապարակի բացակայություն | 7 | 4 | 6 | 17 | 2 |